## Marián Cano considera “inajornables” les ampliacions dels aeroports valencians després de les xifres rècord de novembre

*** La consellera reclama al Govern central abordar “com més prompte millor” les obres d’ampliació, així com la connexió ferroviària d’Alacant-Elx
* Demana a tots els sectors “arrimar el muscle” per a contribuir a la reconstrucció de la província de València després de la riuada**

La consellera d’Innovació, Indústria, Comerç i Turisme, Marián Cano, ha titllat d’“inajornables” les ampliacions dels aeroports de Manises i d’Alacant-Elx Miguel Hernández, després que este mes de novembre hagen tornat a aconseguir “xifres rècord” i amb creixements acumulats “de dos xifres” des del mes de gener passat.

Cano ha entregat este divendres els reconeixements de l’Associació Provincial d’Hotels d’Alacant (APHA), que enguany han sigut per a l’Associació Gastronòmica Solidària, concretament al seu president, Jesús Navarro, i la seua directora, Gema Amor, així com al president de la Cambra de Comerç d’Alacant, Carlos Baño.

La consellera ha destacat l’aposta del Govern Valencià “per tindre unes infraestructures aeroportuàries fortes” i ha instat el Govern d’Espanya “a plantejar les ampliacions urgents dels dos aeroports valencians per a poder donar servici “als milions de passatgers que rebem cada any a la Comunitat”.

En concret, els aeroports de València i Alacant-Elx han tancat el millor mes de novembre de la seua història amb 694.000 i 1,2 milions de viatgers, la qual cosa suposa un creixement del 0,5 i del 19,6 %, respectivament. En total, Manises acumula deu milions de passatgers i Miguel Hernández 17,2, “i superen àmpliament els registres de 2023”.

“Tal com han assenyalat els estudis elaborats per les cambres de comerç, és important reivindicar inversions en estes infraestructures perquè la Comunitat Valenciana puga competir en igualtat de condicions amb altres destinacions”, ha assenyalat.

“I no només es tracta d’una ampliació de la terminal de Manises o la segona pista d’Alacant-Elx, també hem d’exigir com més prompte millor la connexió ferroviària amb l’aeroport alacantí, perquè és inassumible seguir en estes condicions amb un aeroport que supera els 17 milions de passatgers”, ha afegit. “Ara mateix tenim l’únic aeroport de grandària mitjana d’Europa que no té connexió ferroviària, i això s’ha d’acabar”.

**Compromís amb la reconstrucció**

Així mateix, Cano ha destacat també el “bon any” del sector turístic: “Fins al mes d’octubre, el nombre de turistes estrangers amb destinació a la Comunitat Valenciana s’ha incrementat un 16,3 %, amb més de deu milions. I el gasto turístic estranger acumulat és de 13.477,7 milions, la qual cosa suposa un creixement del 23,1 %”.

En este sentit, la consellera ha recalcat “la necessitat que tots els sectors arrimen el muscle després de la dramàtica riuada del mes d’octubre passat per a recuperar la imatge de la Comunitat Valenciana i contribuir a la reconstrucció de la província de València”, una tasca “en la qual este Consell està totalment compromés”.

Fecha: 13/12/2024